35. schôdza NR SR - 6.deň - A. dopoludnia
Dátum: 2025-06-04
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Ďakujem veľmi pekne. Som rád, že pán minister nie je na výjazdovom rokovaní vlády, ale že tu sedí a počúva. Včera sme naozaj mali vystúpenie mojich kolegýň z Progresívneho Slovenska, ktoré roky, dlhé roky pracovali, pracujú v školstve, ktoré dlhé roky naozaj poznajú túto problematiku. Ja som síce učil len dva roky, ale naozaj sa, toto je oblasť, ktorá je pre mňa veľmi srdcová záležitosť - školstvo. Vyzerá to, že aj my podporíme tento zákon, aspoň aby niečo bolo, ale musím povedať a chcem vystúpiť, že to, čo sa deje teraz aj v školstve, to, čo sa deje pri platoch učiteľov, to, to je čistá katastrofa. Pán minister, áno, vystúpi, mne je smutné, že napríklad aj teraz pred chvíľou ste videli vystúpenie na záver, aby, my nemôžeme reagovať na nich a tie ich populistické reči, tie ich populistické žvásty, čo tu, čo tu rozprávajú naozaj. Ako aj teraz sme počuli pána Hargaša, sa spýtal konkrétne, aké sú riešenia, no a tak bolo tu povedané, že my v župe robíme všetko pre to, my pre ľudí robíme všetko, my sme fantastickí, jedineční, krásni, milí, príjemní, jedineční a naša vláda a naše socialistické zriadenie smerácke, esenesáckohlasácke, je niečo fantastické. Bum! No. Tak to bolo vystúpenie. A nemôžete na to reagovať, pretože vám budú rozprávať tieto populistické žvásty. Realita je úplne iná. Učitelia strádajú, učitelia naozaj, povolanie, kedy ja som učil, tak ja som učil na učňovke učňov a to bolo strašné. To bolo, to tí chlapci naozaj, ich to nebavilo, oni tam v tej robo... teda v tej škole boli, lebo nemali nič iné, a zvládnuť takýchto, takýchto chalanov bolo, bolo, bolo nadľudské. Mal som kolegyne, ktoré, ktoré doslova a do písmena by si zaslúžili štvornásobný plat. A dnes, dnes je to to isté. Dnes tí žiaci a školstvo je ešte v horšom stave, pretože keď vám žiak má svoje práva (rečník sa na chvíľu odmlčal), žiak má svoje práva, ale, ale svoje povinnosti si vôbec neplní. No a učitelia, učitelia k tomu pristupujú spôsobom naozaj rozdielnym. Sú učitelia, ktorí svoje pedagogické nadanie naozaj majú od Boha. Sú to učitelia, ktorí vedia zaujať. Sú to učitelia, ktorí... (Rečník sa na chvíľu odmlčal.) Normálne, v pohode, však keď tuto sa mohli, aj vy kľudne, nemám s tým problém, fakt v pohode. (Reakcia z pléna.) Nie, nie, nie. Mne sa to páči, lebo viete, aj keď príde nejaký minister, oni za ním nejdú na ministerstvo, ale tu si s ním vybavujú počúvaj, prosím ťa, potreboval by som pre Paľa takéto veci, nemohol by si mi to vybaviť? Alebo Fero mi telefonoval, že by si mal nejaký flek pre neho. Však choďte na ministerstvo, chlapci, tak si to vybavte, tieto kšeftíky a pán Drucker síce je úplne zaujatý, ale vy ste nevybavovali kšefty, len to som hovoril tuto vedľa, takže kľudne, nech sa páči, porozprávajte sa, nemám s tým žiaden problém. Stačilo? Môžem? Takže naozaj učitelia, ktorí, ktorí majú danosti od Boha a to zvládajú perfektne aj v dnešnej dobe. Ale sú učitelia, ktorí, ktorí sú tam preto, lebo čo budem robiť? No tak išla som, išiel som študovať vysokú školu pedagogickú, vyštudoval som pedagogickú školu a celý život učím. A pani Kalmárová sa stretala s takými ľuďmi a ja, ja nepoznám nič horšie, ako keď prídete na hodinu a mal som takú kolegyňu, ktorá začala rozprávať, ospravedlňujem sa aj niektorým mojim kolegom tu v sále, a začala rozprávať no a teraz vám poviem, že dejepis je dobrá vec a potom pôjdeme do toho a spravíme si toto . A toto hodinu. Tie deti boli, tie deti vôbec, vôbec ich to nezaujímalo a boli v katastrofálnom, v katastrofálnom stave na konci s hodnotením. A tuto to je. A teraz, o tomto to je, o hodnotení tých učiteľov. Vážme si a zaplaťme dobrých učiteľov, zaplaťme učiteľov, ktorých, ktorí nám vychovávajú deti, ktoré sú, ktoré sú odborníci, ktoré majú záujem študovať. Neznechucujme tým deťom látku, učivo, ale prilákajme ich. Sami dobre viete, že keď ste mali učiteľa, ktorý vás vedel zaujať, tak aj keď vás matematika nebavila, tak ste mali radi tú matematiku. Aj keď vás nebavila fyzika, tak zrazu tá učiteľka, fú, a mali ste radi tú fyziku. Zaplaťme týchto učiteľov. Trošku musím byť kritický, pretože tie peniaze, aj keď sa našli na učiteľov aj za našej, za pôsobenia našich ministrov, keď sme, keď teda v prechádzajúcej vláde, ale nebolo to, nebolo to tiež nič horibilné, ale toto je dôležité, zaplatiť a dobre zaplatiť. Len, viete, ako chceme zaplatiť učiteľov a chceme povedať, že treba učiteľom zvýšiť platy, keď my nejdeme príkladom a vláda už vôbec nejde príkladom. Keď si premiér zdvojnásobí plat (povedané so smiechom), keď si ministri zdvojnásobia plat a rozprávajú no ale viete, je kríza, nemáme na platy učiteľov. Doparoma. Už som to raz povedal, čo to je za otca, ktorý vyžiera svojim deťom z taniera? A otec rozpráva deťom, že deti, vy sa uskromnite, ale ja vám budem vyjedať z taniera . Čo to je za otca? My máme premiéra otca, ktorý sám sebe z toho taniera nadelí a vy, tu máte omrvinky. Zaplaťme dobre učiteľov. Nájdime tie peniaze. Tie peniaze sú. Ale predražujme dvojnásobne kšefty, nerobme štátne zákazky, ktoré majú stáť milión za pätnásť miliónov. Nerobme štátne zákazky, ktoré majú stáť desať miliónov, za sto miliónov. A to sa tu dnes deje. To sa tu dnes deje. A to, čo sa tu dialo, keď sem prišli naozaj z Európskej únie poslanci, aby skontrolovali to, čo sa dialo s eurofondami, veď, preboha, my sme také peniaze rozkradli, lebo hovorím my , lebo my občania sme namiesto toho, aby sme ich kontrolovali, tak zatvárame oči a mňa ide úplne rozhodiť, keď niekto povie, že no a čo, že Fico kradne, veď aj ostatní by kradli, keby boli pri moci. Kde to, v akom štáte žijeme? Prečo má Dánsko, Fínsko, Švédsko, Nórsko a ďalšie krajiny, majú naozaj kvalitné školstvo, kvalitnú štátnu správu, kvalitnú, všetko, infraštruktúra. Prečo? No lebo tak ako naozaj, oni, oni, aj tí premiér, aj ten premiér žije skromne, nerozdávajú svojim ľuďom. Ja chcem apelovať na pána ministra naozaj, aby, aby zaplatil učiteľov, aby sa našli v tom rezorte peniaze, aby sme motivovali učiteľov, aby tí učitelia mali chuť učiť. A nie, aby tí učitelia mali ešte popri tom brigádu v záhradníctve, alebo tí učitelia po večeroch ešte namiesto venovania sa svojim deťom učili iné deti súkromne, aby si mohli, aby mohli žiť tak, ako má každý človek žiť, dôstojne. Ďakujem veľmi pekne.